text: السفرجلية باللحمة الكباب
text: #000003
text: · تدعك اللحمة المفرومة مع الملح و البهار ثم تبلل اليدان بالماء البارد و تشكل اللحمة بهيئة أسياخ بطول الاصبع تقريباً .
text: #000006
text: · يوضع الماء و معجون البندورة على النار و تترك حتى تغلي .
text: #000007
text: · تذوب نصف ملعقة من السمنة في وعاء غير لاصق على نار متوسطة ثم تضاف أصابع اللحمة و تقلب حتى تنضج و يجف مرقها تماماً ثم ترفع من السمنة و توضع فوق الصلصة مع رشة ملح و بهار و تترك لتغلي لمدة عشر أو ربع ساعة حتى تسمك الصلصة قليلاً .
text: #000008
text: · يغسل السفرجل بشكل جيد ثم يقطع إلى نصفين ثم يقطع كل نصف إلى نصفين و يتم التخلص من البذور ثم يقطع كل ربع إلى قسمين بشكل طولي , أصبح لدينا 8 قطع من كل حبة سفرجل .
text: #000009
text: · تذوب باقي السمنة في قدر نظيف ثم تضاف حبات السفرجل المقطعة و تقلى مع التقليب بين الحين و الأخر بلطف حتى تشقر الحبات من الطرفين , يجب قلي حبات السفرجل فور تقطيعها حتى لا يتغير لونها .
text: #000010
text: · بعدأن تسمك الصلصة قليلاً تضاف حبات السفرجل المقلية مع عصير الرمان و تترك السفرجلية على النار لمدة عشر أو ربع ساعة أو حتى تطرى حبات السفرجل من دون أن تنهمس .
text: #000011
text: · تذاق المرقة و يعدل الحمض و يضاف القليل من السكر حسب الذوق ثم تسكب السفرجلية في طبق التقديم و تقدم ساخنة مع الأرز المفلفل .
text: #000012
text: انا اكلتا هالاكلة عند ناس حلبية من شي سنتان وكتير عجبتني بس ولا مرة فكرت اعملا والان ذكرتيني فيا خصوصي انو السفرجل عم شوفو متلا السوء بهل ايام بس السفرجل بيكون قاسي لازم مش مستوي مهاك شهيتيني اخت منى على مربى السفرجل بس ولا مرة جربت اعمل مربى ما عندي المقادير ويمكن لبكتو لبكة :upset
text: #000015
text: لا السفرجل هو قاسي حتى لما بيكون مستوي
  بس ما أظن ان هي نفس الوصفة الي دقتيها , أظن الي دقتيها هي الكبة السفرجلية و الوصفة قريبة من هي الفرق ان منستخدم لحمة شقف و منحط معاها توم و نعناع و السفرجل منحطه من دون تقلاية بالسمنة..
text: #000016
text: هل الوصفة من وصفات حماتي الخاصة و بالفعل كتير طيبة و هي خصوصاً إذا الست حابة تعملها مع الرز
text: #000017
text: إذا بتحبي وصفات السويت أند ساور رح تعجبك هل الوصفة
text: #000018
text: مربى السفرجل اتعلمته من ستي و شغلته سهلة , أنا بعمله بطنجرة الضغط ..
text: #000019
text: تسلم إيديكي منى عالسفرجلية أنا ماكنت بحبا بس مرة دقتاعند مرة خالي الله يرحمها يوم صبحية أبنها و هيه نفسها كتير طيب و على فكرة هية مصرية و تعلمت أكلنا عا أصولو
  و من يومها و صرت حب السفرجلية كتير
  عا فكرة أنا بنتظار وصفة مربى السفرجل بس ما تتأخري بليييز أسمو السفرجل بموسمو كانت نانتي تعملو يطلع لونو متل المرجان بياخد العقل
  حكيت كتير مو باي
text: #000021
text: السلام عليكم اخت منى
  اشكرك على كل الوصفات و الى الامام .يوجد اكلة حلبية مشهورة في حلب و لذيذة ايضا هي السماقية .اكيد بتعرفيها اذا اردت استطيع ان اضيفها على موقعك الكريم.
text: #000031
text: السلام عليكم و رحمة الله و بركاته
  بسمع فيها للسفرجلية و كنت متشوقة اعرف كيف بتتساوى بس ماعرفت اذا بتطلع حلوة او كيف طعمتها لان مو جربة من قبل الطعمة الحلوة مع المالحةو هل فينا نستغني عن السكر
  و اهعم شي بدي اعرف كيف بتنعمل باللحمة شقف و خصوصا بلحم العجل شقف
text: #000034
text: اختي اللذة و المتعة في الطبخ انه بيفتحلك اشياء و نكهات ما كنت متخيلتيها ..
  هلا بتحبي الكتشاب مع البطاطا ؟ معناها بتحبي السكر في الاكل
  ما اتوقع انها بتصير من دون سكر و فيك تستعملي لحم الغنم أو البقر على كيفك
text: #000036
text: مراحب حبيبتي منى. أنا اليوم عملتها السفرجلية بلحمة الكباب، بس بدون سكر. طلع فيها هيك حموضة حلوة. عن جد طلعت روعة وطبق راقي جدا. تسلميلي على هالوصفات الحلوة اللي عمتتحفينا فيها. أنا أصلا ما كنت بعرف إنه السفرجل بينطبخ. يعني بالعادة منعمله مربى أو حلويات مثل الكمبوت وعلى وجهه قشطة. أما طبيخ :eek ! هاي أول مرة، والحمد لله عجبت الكل واعتمدتها. تسلم هالأنامل المبدعة يا رب.
text: #000037
text: الصور بتشهي و طالعة معك تمام التمام انجي ,ممم هيأتي رح اتغدى منها بكرة
text: #000046
text: يسلمو ايديكي عالاكلة الطيبة والله لايضيعلك تعب ويجعله في ميزان حسناتك
  حبيت اعرف اخت منى كيف بيتفرز السفرجل اذا عندك الطريقة ياريت تحطيها باسرع وقت لاني بحاجتا اناجربت افرزه سلقته نصف سلقة بعدين تركته ليبرد وحطيته بالفريزة صار لونه غامق مابعرف ليش عندك فكرة
text: #000047
text: طريقتك صحيحة بس ناقصها ملح ليمون أو ليمون بالسلق و لمن تجي تطبخيه بياخد وقت ااقل بالطبخ
  ان شاء الله تجربيه و يظبط معك و الف شكر الك على الدعوات اختي
text: #000048
text: السفرجلية من الأكلات المفضلة عندي بس عمري ما طبختها لأني ما كنت أتخيلها بدون كبة .. ولذلك ما كنت آكلها هي وغيرها من طبخات الكبب إلا لما أنعزم عليها هون وهون
  المهم أن هالوصفة رائعة لأنها سهلة وما بدها كبة .. وكمان بالكباب بدل اللحمة الشقف لأني دائماً بفضل الكباب على الشقف .. جربتها البارحة وطلعت روعة .. بس الكباب عملته كرات بدل الأسياخ على أساس أنها أسهل في التشكيل .. ومع ذلك طلعت الكرات مفشكلة وأقرب إلى المكعبات بعد القلي
  الملاحظة الوحيدة أن المرقة كانت قليلة كتير مع أني تقيدت بالمقادير تماماً .. يعني طلعت متل الصورة فوق .. أنا بحب المرقة تكون مبحبحة شوي :roll
text: #000049